# ការកែលម្អចំពោះ NDIS

យើងកំពុងតែធ្វើការកែលម្អលើរបៀបដែលយើងផ្តល់ NDIS។

មានការផ្លាស់ប្តូរមួយចំនួនលើ៖

* របៀបដែលអ្នកត្រូវដាក់ពាក្យសុំ NDIS។
* របៀបដែលយើងបង្កើតផែនការរបស់អ្នក។
* របៀបដែលយើងធ្វើការផ្លាស់ប្តូរមួយចំនួនចំពោះផែនការរបស់អ្នក។
* ការកត់ត្រាអ្នកផ្តល់សេវានៅក្នុងផែនការរបស់អ្នក។

យើងមិនផ្លាស់ប្តូរបទបញ្ញត្តិ ឬរបៀបដែល NDIS ដំណើរការនោះទេ។ មិនមានការផ្លាស់ប្តូរពីរបៀប ដែលយើងធ្វើការសម្រេចចិត្ត និងអ្វីដែលយើងអាចផ្តល់មូលនិធិនៅក្រោម NDIS នោះទេ។

ដើម្បីជួយយើងឱ្យផ្តល់លទ្ធផលបានប្រសើរឡើង សម្រាប់អ្នកចូលរួមនានានៅពេលនេះ និងក្នុងពេល អនាគត យើងបានបង្កើតប្រព័ន្ធកុំព្យូទ័រថ្មី និងកែលម្អរបៀបដែលយើងធ្វើការ។ យើងបានចាប់ផ្តើម ណែនាំប្រព័ន្ធកុំព្យូទ័រថ្មីរបស់យើង និងការកែលម្អដំណើរការនៅទូទាំងប្រទេសអូស្ត្រាលី ។

មិនមានអ្វីដែលអ្នកដាក់ពាក្យសុំ ឬអ្នកចូលរួម ឬអ្នកគាំទ្ររបស់ពួកគេត្រូវធ្វើនៅពេលនេះទេ។ នៅពេលអ្នកមកដល់ជំហានបន្ទាប់នៃដំណើរ NDIS របស់អ្នក យើងនឹងធ្វើការជាមួយអ្នកដើម្បីធានា ថាអ្នកមានការគាំទ្រ និងព័ត៌មានដែលអ្នកត្រូវការ។

រាល់ពេលដែលយើងធ្វើការជាមួយគ្នា យើងនឹងប្រាប់អ្នកពីប្រព័ន្ធកុំព្យូទ័រមួយណាដែលផែនការ របស់អ្នកស្ថិតនៅ។ ធ្វើដូចនេះដើម្បីឱ្យអ្នកអាចមានការជឿជាក់ពីអ្វីដែលអ្នកអាចរំពឹងទុក និងអាចចែករំលែកព័ត៌មាននេះជាមួយមនុស្សដែលសំខាន់សម្រាប់អ្នក ដូចជាអ្នកគាំទ្រ ឬអ្នកផ្តល់សេវារបស់អ្នក។

អ្នកអាចអានបន្ថែមអំពីការកែលម្អរបស់យើងនៅលើ [គេហទំព័រ](https://improvements.ndis.gov.au/) របស់យើង។

### បង្កើតការភ្ជាប់ទំនាក់ទំនង

NDIS អាចជួយមនុស្សដែលមានពិការភាពបាន សូម្បីតែពួកគេមិនមែនជាអ្នកចូលរួមជាមួយ NDIS ក៏ដោយ។

ប្រសិនបើអ្នកមានអាយុចន្លោះពី 9 ឆ្នាំ និង 64 ឆ្នាំ យើងអាចភ្ជាប់អ្នកទៅនឹងសេវាកម្ម និងការគាំទ្រ នានាដែលមាននៅក្នុងសហគមន៍របស់អ្នក។ យើងហៅការភ្ជាប់ទំនាក់ទំនងនេះថាការភ្ជាប់ទំនាក់ ទំនងសហគមន៍។

ប្រសិនបើអ្នកត្រូវការជំនួយគាំទ្រសម្រាប់កូនរបស់អ្នកដែលមានអាយុក្រោម 9 ឆ្នាំ យើងអាចផ្ដល់ [ការភ្ជាប់ទំនាក់ទំនងបានមុន](https://ourguidelines.ndis.gov.au/early-childhood/early-connections)បាន។ ប្រសិនបើអ្នកមានអាយុ 65 ឆ្នាំ ឬអាយុលើសនេះ យើងអាចផ្ដល់ព័ត៌មានដល់អ្នកស្ដីពីសេវាថែទាំមនុស្សចាស់ ដែលអាចជួយគាំទ្រអ្នកបាន។

ដើម្បីទទួលបានការភ្ជាប់ទំនាក់ទំនងសហគមន៍ ឬការភ្ជាប់ទំនាក់ទំនងបានមុន អ្នកអាច៖

* និយាយជាមួយអ្នកណាម្នាក់នៅឯ [ការិយាល័យNDIS](https://ndis.gov.au/contact/locations)។
* សូមហៅទូរសព្ទមកយើងតាមលេខ 1800 800 110។
* សូមហៅទូរសព្ទទៅសេវាកម្មបកប្រែភាសាសរសេរ និងបកប្រែផ្ទាល់មាត់ តាមលេខ 131 450 ហើយស្នើសុំនិយាយទៅ NDIS។

សម្រាប់ព័ត៌មានបន្ថែម សូមចូលមើល [ការបង្កើតការភ្ជាប់ទំនាក់ទំនង (making connections)](https://improvements.ndis.gov.au/how-we-can-help/making-connections)។

### ការដាក់ពាក្យសុំ NDIS

របៀបដែលអ្នកដាក់ពាក្យសុំ NDIS នឹងផ្លាស់ប្ដូរ។

ប្រសិនបើអ្នកមានសិទ្ធិទទួលបាន NDIS យើងនឹងជួយអ្នកដាក់ពាក្យសុំ NDIS។

ដើម្បីដាក់ពាក្យសុំ NDIS, អ្នកនឹងត្រូវការ ‘my NDIS contact’ (‘ទំនាក់ទំនង NDIS របស់ខ្ញុំ)។ my NDIS contact របស់អ្នក គឺជាទំនាក់ទំនងសំខាន់សម្រាប់អ្នក និងគ្រួសាររបស់អ្នកនៅក្នុង NDIS។

ទំនាក់ទំនងទាំងនោះនឹង៖

* ផ្តល់ឱ្យអ្នកនូវព័ត៌មានអំពី NDIS។
* ជួយអ្នកឱ្យយល់ដឹងថាតើការគាំទ្រអ្វីខ្លះដែលអ្នកអាចទទួលបាន។
* ជួយគាំទ្រអ្នកដើម្បីដាក់ពាក្យសុំ NDIS។

my NDIS contact របស់អ្នក អាចជាដៃគូ NDIS ឬសមាជិកបុគ្គលិកនៃទីភ្នាក់ងារធានារ៉ាប់រង ជនពិការថ្នាក់ជាតិ (NDIA)។

ដៃគូ NDIS មានដូចជា៖

* ដៃគូកុមារតូចៗ ដែលអាចជួយកុមារអាយុក្រោម 9 ឆ្នាំ។
* អ្នកសម្របសម្រួលនៅតំបន់មូលដ្ឋាន ដែលជួយមនុស្សមានពិការភាពអាយុពី 9-64 ឆ្នាំ។

my NDIS contact របស់អ្នកនឹង ជាមនុស្សនៅឯ NDIA ប្រសិនបើ៖

* អ្នករស់នៅក្នុងតំបន់ដាច់ស្រយាលនៃប្រទេសអូស្ត្រាលី។
* មានតម្រូវការគាំទ្រដ៏ស្មុគស្មាញ។
* ជាមនុស្សវ័យក្មេងដែលស្ថិតក្នុងការថែទាំមនុស្សចាស់តាមលំនៅដ្ឋាន។
* ស្ថិតនៅក្នុងមន្ទីពេទ្យ ឬទីកន្លែងយុត្តិធម៌។

ក្រោយអ្នកដាក់ពាក្យសុំ NDIS, យើងនឹងទាក់ទងអ្នកក្នុងរយៈពេល 21 ថ្ងៃ ដើម្បីប្រាប់ឱ្យអ្នកដឹង អំពីសេចក្ដីសម្រេចរបស់យើង។ យើងក៏អាចស្នើសុំព័ត៌មានបន្ថែមពីអ្នកផងដែរ។

ប្រសិនបើអ្នកមានសិទ្ឋិទទួល អ្នកនឹងក្លាយជាអ្នកចូលរួមជាមួយ NDIS។ យើងនឹងប្រើប្រាស់ព័ត៌មាន ដែលអ្នកបានចែករំលែកនៅក្នុងពាក្យសុំរបស់អ្នក ដើម្បីបង្កើតផែនការ NDIS ដំបូងរបស់អ្នក។

ប្រសិនបើអ្នកមិនមានសិទ្ធិទទួលទេ យើងនឹងពន្យល់ពីមូលហេតុ។ ដៃគូ NDIS របស់អ្នកនឹងជួយអ្នក ឱ្យភ្ជាប់ទំនាក់ទំនងជាមួយនឹងជំនួយគាំទ្រនានាដែលមាននៅក្នុងសហគមន៍របស់អ្នក។

ដើម្បីបង្កើតការភ្ជាប់ទំនាក់ទំនងជាមួយសេវាកម្ម និងជំនួយគាំទ្រនានាដែលមាននៅក្នុងសហគមន៍ របស់អ្នក ឬដើម្បីដាក់ពាក្យសុំ NDIS អ្នកអាច៖

* និយាយជាមួយអ្នកណាម្នាក់នៅ [ការិយាល័យ NDIS](https://ndis.gov.au/contact/locations)។
* សូមហៅទូរសព្ទមកយើងតាមលេខ 1800 800 110។
* សូមហៅទូរសព្ទទៅសេវាកម្មបកប្រែភាសាសរសេរ និងបកប្រែផ្ទាល់មាត់ តាមលេខ 131 450 ហើយស្នើសុំនិយាយទៅ NDIS។

### សម្រាប់ព័ត៌មានបន្ថែម សូមចូលមើល [ដាក់ពាក្យសុំ NDIS](https://improvements.ndis.gov.au/apply-ndis)។

### ការបង្កើតផែនការរបស់អ្នក

នៅពេលអ្នកក្លាយជាអ្នកចូលរួមជាមួយ NDIS អ្នកនឹងទទួលបានផែនការ NDIS មួយ។

ផែនការ NDIS គឺជាឯកសារមួយដែលមានព័ត៌មានអំពី៖

### អ្នក និងគោលដៅរបស់អ្នក។

### ការគាំទ្រដែលអ្នកត្រូវការ។

### អ្វីដែលជាជំនួយគាំទ្រ NDIS នឹងបង់ឱ្យ។

### អ្នកនឹងត្រូវបានអញ្ជើញឱ្យចូលរួមក្នុង [កិច្ចប្រជុំរៀបចំផែនការ](https://improvements.ndis.gov.au/your-plan-meeting) មួយជាមួយអ្នករៀបចំផែនការនៃ NDIA ដែលបានបង្កើតផែនការរបស់អ្នក។

អ្នករៀបចំផែនការនៃ NDIA គឺជាមនុស្សម្នាក់ដែល៖

* ធ្វើការនៅ NDIA។
* បង្កើតផែនការ NDIS ថ្មីៗ។
* ផ្លាស់ប្តូរផែនការ NDIS។
* បង្កើតថវិកាផែនការ NDIS របស់អ្នក។

នៅឯកិច្ចប្រជុំរៀបចំផែនការរបស់អ្នក អ្នករៀបចំផែនការនៃ NDIA របស់អ្នកនឹងនិយាយជាមួយអ្នក អំពី៖

* [ថវិកាផែនការ](https://improvements.ndis.gov.au/your-budget) និងការគាំទ្រនានារបស់អ្នក។
* ការសម្រេចចិត្តដែលពួកគេបានធ្វើអំពីផែនការរបស់អ្នក។
* របៀបដែលអ្នកចង់គ្រប់គ្រងផែនការរបស់អ្នក។
* ការកត់ត្រាអ្នកផ្តល់សេវាសម្រាប់ផែនការរបស់អ្នក។
* ការផ្លាស់ប្តូរណាមួយដែលអ្នកគិតថាផែនការរបស់អ្នកត្រូវការ។

យើងនឹងផ្ញើច្បាប់ចម្លងនៃផែនការ NDIS របស់អ្នកទៅអ្នក។ អ្នកអាចប្រើផតថលអ្នកចូលរួម NDIS របស់ខ្ញុំ (NDIS participant portal) និងកម្មវិធី NDIS របស់ខ្ញុំ (my NDIS app) ដើម្បីមើល ផែនការរបស់អ្នក។

ប្រសិនបើអ្នកមិនមានផែនការនៅក្នុងប្រព័ន្ធកុំព្យូទ័រថ្មីរបស់យើងទេ អ្នកគួរតែបន្តប្រើប្រាស់ផតថល អ្នកចូលរួម Myplace ដើម្បីធ្វើការទាមទារប្រាក់ឧបត្ថម្ភ។

ទំនាក់ទំនង my NDIS contact របស់អ្នក គឺជាមនុស្សល្អបំផុតដើម្បីនិយាយជាមួយ ប្រសិនបើអ្នក៖

* មានសំណួរនានា។
* អ្នកត្រូវការជំនួយគាំទ្រ នៅពេលអ្នកនិយាយជាមួយ NDIS។

អ្នកអាចស្វែងរកព័ត៌មានទំនាក់ទំនងរបស់ពួកគេនៅក្នុងផែនការរបស់អ្នក។

ប្រសិនបើអ្នកមានថវិកានៅក្នុងផែនការរបស់អ្នកសម្រាប់ការសម្របសម្រួលការគាំទ្រ ឬសេវាកម្ម គ្រូបង្វឹកស្តារនីតិសម្បទា អ្នកអាចទទួលបានជំនួយក្នុងការប្រើប្រាស់ផែនការរបស់អ្នកពី៖

* អ្នកសម្របសម្រួលការគាំទ្រ – នរណាម្នាក់ដែលជួយអ្នកក្នុងការរៀបចំផែនការ និងប្រើប្រាស់ការគាំទ្ររបស់អ្នក។
* គ្រូបង្វឹកស្តារនីតិសម្បទា – អ្នកណាម្នាក់ដែលគាំទ្រអ្នកជាមួយនឹងសុខភាពផ្លូវចិត្តរបស់អ្នក។

បន្ទាប់ពីអ្នកទទួលបានផែនការ NDIS របស់អ្នកហើយ my NDIS contact របស់អ្នកនឹងផ្ដល់ជូននូវ [កិច្ចប្រជុំអនុវត្តផែនការ](https://improvements.ndis.gov.au/your-plan-implementation-meeting) ដើម្បីជួយអ្នកប្រើប្រាស់ផែនការរបស់អ្នក។

my NDIS contact របស់អ្នកនឹង [ពិនិត្យមើល](https://improvements.ndis.gov.au/your-check) ជាមួយអ្នក ម្ដងក្នុងមួយឆ្នាំ ដើម្បីសួរអ្នកថាតើអ្នក ដំណើរការដូចម្តេចហើយជាមួយនឹងផែនការរបស់អ្នក។

សម្រាប់ព័ត៌មានបន្ថែម សូមចូលមើល [ការយល់ដឹងអំពីផែនការរបស់អ្នក](https://improvements.ndis.gov.au/understand-your-plan) និង [ការប្រើប្រាស់ផ្នែកផែន ការរបស់អ្នក](https://improvements.ndis.gov.au/participants/using-your-plan) នៃគេហទំព័ររបស់យើង។

### ការផ្លាស់ប្តូរផែនការរបស់អ្នក

ប្រសិនបើអ្នកមានការផ្លាស់ប្ដូរនៅក្នុងជីវិតរបស់អ្នក ដែលមានន័យថាអ្នកត្រូវការការគាំទ្រច្រើនឡើង តិចជាង ឬការគាំទ្រផ្សេង អ្នកអាចស្នើសុំផ្លាស់ប្ដូរផែនការរបស់អ្នកនៅពេលណាក៏បាន។

មានវិធីពីរយ៉ាងដើម្បីផ្លាស់ប្តូរផែនការរបស់អ្នក – ការប្រែប្រួលផែនការ ឬការវាយតម្លៃផែនការឡើង វិញ។

ការប្រែប្រួលផែនការ គឺជាការផ្លាស់ប្តូរតិចតូចមួយចំពោះផែនការបច្ចុប្បន្នរបស់អ្នក។ ការវាយតម្លៃផែន ការឡើងវិញគឺនៅពេលដែលយើងជំនួសផែនការរបស់អ្នកដោយផែនការថ្មីមួយ។

my NDIS contact របស់អ្នក អ្នកសម្របសម្រួលការគាំទ្រ ឬគ្រូបង្វឹកស្តារនីតិសម្បទាអាចពន្យល់អំពី ព័ត៌មាន និងភស្តុតាងដែលយើងត្រូវការដើម្បីសម្រេចចិត្តអំពីការផ្លាស់ប្តូរផែនការរបស់អ្នក។

សម្រាប់ព័ត៌មានបន្ថែម សូមចូលមើល [ការផ្លាស់ប្តូរផែនការរបស់អ្នក](https://improvements.ndis.gov.au/changing-your-plan)។

### អ្នកផ្តល់សេវារបស់ខ្ញុំ

ផែនការ NDIS ថ្មីរបស់អ្នកនឹងមិនមាន [ការកក់សេវាកម្ម](https://www.ndis.gov.au/participants/working-providers/service-bookings)ទេ។

ប្រសិនបើអ្នកមានការផ្តល់មូលនិធិដែលគ្រប់គ្រងដោយ NDIA កន្លែងស្នាក់នៅឯកទេសសម្រាប់ជន ពិការ ការគាំទ្រតាមលំនៅដ្ឋាន និងការរស់នៅ ឬការគាំទ្រអាកប្បកិរិយានៅក្នុងផែនការរបស់អ្នក អ្នកត្រូវប្រាប់យើងថាអ្នកផ្តល់សេវាកម្មមួយណាដែលផ្តល់ការគាំទ្ររបស់អ្នក ដើម្បីឱ្យយើងអាចកត់ត្រា វានៅក្នុងផែនការរបស់អ្នក។

យើងហៅអ្នកផ្តល់សេវាដែលបានកត់ត្រានៅក្នុងផែនការរបស់អ្នកថា "អ្នកផ្តល់សេវារបស់ខ្ញុំ"។ អ្នកផ្តល់សេវានៅក្នុងផែនការរបស់អ្នកអាចធ្វើការទាមទារទល់នឹងផែនការ NDIS របស់អ្នក នៅពេលពួកគេផ្តល់ការគាំទ្ររបស់អ្នក។

ការកត់ត្រាអ្នកផ្តល់សេវានៅក្នុងផែនការរបស់អ្នក មានន័យថាយើងមិនចាំបាច់ពិនិត្យជាមួយអ្នក មុនពេលយើងបង់ប្រាក់ឱ្យពួកគេទេ។

អ្នកអាចធ្វើបច្ចុប្បន្នភាព ឬផ្លាស់ប្តូរ my providers របស់អ្នក (អ្នកផ្តល់សេវារបស់ខ្ញុំ) នៅពេលណា ក៏បាន។

សម្រាប់ព័ត៌មានបន្ថែម សូមចូលមើល [my providers (អ្នកផ្តល់សេវារបស់ខ្ញុំ)](https://improvements.ndis.gov.au/my-providers)។

**ការទាក់ទង NDIS**

សម្រាប់អ្នកបកប្រែភាសាសរសេរ ឬអ្នកបកប្រែផ្ទាល់មាត់ដោយឥតគិតថ្លៃ សូមទូរសព្ទទៅលេខ
131 450 ហើយស្នើសុំនិយាយជាមួយ NDIS។

my NDIS contact របស់អ្នក ក៏អាចចាត់ចែងអ្នកបកប្រែផ្ទាល់មាត់ផងដែរនៅពេលពួកគេជួប ឬនិយាយជាមួយអ្នក។

អ្នកផ្តល់សេវារបស់អ្នកក៏អាចចាត់ចែងអ្នកបកប្រែផ្ទាល់មាត់ផងដែរ នៅពេលអ្នកជួប ឬនិយាយជាមួយ ពួកគេ ។

អ្នកក៏អាចទៅកាន់ការិយាល័យ NDIS និងស្នើសុំនិយាយជាមួយអ្នកបកប្រែផ្ទាល់មាត់បានផងដែរ។ រកមើលទីកន្លែងការិយាល័យ NDIS នៅជិតអ្នកបំផុតនៅលើ [គេហទំព័រ NDIS](https://www.ndis.gov.au/contact/locations)។

**ងាយស្រួលអាន (Easy Read)**

ព័ត៌មានអំពី NDIS ក៏ត្រូវបានបកប្រែជាសណ្ឋានងាយស្រួលអាន (Easy Read) ផងដែរ។  មនុស្សជាច្រើនយល់ថាមាតិកាងាយស្រួលអានមានប្រយោជន៍ រួមទាំងអ្នកដែលពិបាកអាន ភាសាអង់គ្លេសផងដែរ។

សូមចូលទៅកាន់ [ទំព័រកូនសៀវភៅ និងសន្លឹកព័ត៌មានស្ដីពី NDIS ដើម្បីមើលមាតិកាក្នុងសណ្ឋាន ងាយស្រួលអាន (Easy Read)](https://www.ndis.gov.au/about-us/publications/booklets-and-factsheets)។